**Kig Ind til kunstudstilling**

Anne-Mette Flou bosat i Hadsund gæster Nørager Kultur-og Medborgerhuset Kig Ind med en kunstudstilling i maj og juni måned. Fernisering sker tirsdag eftermiddag den 7. maj.

Anne-Mette Flou fortæller: Jeg har hele mit liv været kreativ og dermed altid haft gang i kreative projekter. De sidste 20 år har maleriet været min primære kreative vej. Mine malerier er øjeblikke fanget af akryl på lærred.

Jeg fanges af hverdagen og elsker det akavede, de pinlige og skæve forsøg på kontakt med et andet væsen.

Meget kan siges gennem et øjekast.   
Jeg er ikke bange for farver, men balancen i maleriet og roen for øjet er vigtig. Her bruger jeg lang tid på at få detaljerne på plads.

Anne-Mette glædes over alle de vægge, der udlånes til hende, og ser meget frem til at besøge Kig Ind.

Alle er velkommen til fernisering og Kig Ind er vært ved et glas vin. Udstillingen kan ses frem til den 1. Juli.